У сваiм пасланьнi Сьвяты Айцец адзначае, што ў апошнiя часы неаднаразова было парушана мiжнароднае гуманiтарнае права, якое датычыць, мiж iншым, паводзiнаў дзяржаваў падчас вайны. Як канкрэтны прыклад Бенядыкт XVI указвае на сiтуацыю ў паўднёвым Лiване, дзе абавязак абараняць i дапамагаць бязьвiнным ахвярам, не ўцягваць у збройны канфлiкт грамадзянскае насельнiцтва ў значнай ступенi ня быў выкананы. Таксама Папа кажа пра новыя праблемы i выклiкi, якiя ставiць перад сусьветнай цывiлiзацыяй пагроза тэрарызму, iснаваньне якога патрабуе паглыбленага разважаньня пра этычныя абмежаваньнi што да выкарыстаньня наяўных сёньня сродкаў абароны нацыянальнай бясьпекi. Бо ўсё часьцей узброеныя канфлiкты не абяўляюцца, асаблiва, калi iх правакуюць тэрарыстычныя групы, якiя вырашылi любымi сродкамi дасягнуць уласных мэтаў. Моцную занепакоенасьць выклiкаюць таксама й спробы некаторых дзяржаваў займець ядзерную зброю, што стварае атмасферу няўпэўненасьцi i страху ў грамадзтве перад магчымасьцю атамнай катастрофы. Папа настойлiва заклiкае выкарыстаць усе магчымыя шляхi, каб дабiцца нераспаўсюджваньня, скарачэньня i лiквiдацыi ядзернай зброi, якая ставiць на кон лёс чалавецтва.